ད་དུང་།བོད་ཀྱི་དམངས་ཁྲོད་རྩོམ་རིག་སྐྱ་རེངསལྟར་ན།ལ་གཞས་ནི་སྡེ་བའམ་ཁྱིམ་ཚང་རིང་དུ་གྱེས་པའི་རི་མགོ་དང་གཞོན་ནུ་ཕོ་མོ་འཚོགས་སར་སྐད་ངག་འགྱུར་ཁུགས་ཀྱི་དབྱངས་ལ་དྲངས་ནས་གཞོན་ནུ་ཕོ་མོའི་བརྩེ་དུང་བརྗོད་ལ་གོ།བོད་ཀྱི་རྩོམ་རིག་དྲ་བལས་ལ་གཞས་ནི་ཁྱིམ་ཚང་གཅིག་གི་ཕུ་ནུ་མིང་སྲིང་དང་ངོ་སྲུང་བའི་མི་རྣམས་མཉམ་དུ་འཛོམས་དུས་སུ་བླངས་མི་ཆོག་པ་དང་ངོ་མི་སྲུང་པའི་ཕོ་མོ་གཉིས་ཕན་ཚུན་ལ་དགའ་བས་དབང་གིས་གཅིག་གིས་གཅིག་ལ་བཤད་པའི་བཙོག་གཏམ་མང་པོ་རིམ་གྱིས་འཕེལ་རྒྱས་སུ་སོང་བ་བརྟེན་ནས་འདོད་པའི་བརྩེ་དུང་མཚོན་པའི་ལ་གཞས་བྱུང་བ་ཡིན།ལྷག་པར་ཏུ་ལ་གཞས་དེ་ཕོ་མོ་གཉིས་ཐོག་མར་ཐུག་དུས་སུ་རྩེ་འགོ་ལེན་པ་དང་།འགྲོགས་པ།བར་དུ་མཐུན་པའི་སྐོར།རྗེས་སུ་བྲལ་བའི་སྐོར།ཡང་ན་འགལ་བའི་སྐོར་སོགས་མི་མེད་ལུང་སྟོང་དང་སྡེ་བ་ཁྱིམ་ཚང་མེད་ས།རྫ་མགོ་རི་མགོ་དང་ལ་ལུང་དུ་བླངས་ན་སེམས་སྤྲོ་ཞིང་སྣང་བ་སྐྱིད་ལ་སྒྱུ་རྩལ་གྱི་རྣམ་པ་རབ་ཏུ་ཕྱུག་པའི་རིགས་ཞིག་ཀྱང་ཡིན།